Apel de proiecte nr. PR/NE/2024/P1/RSO1.1/1/4- VInnovate

**Anexa 8**

**Reguli privind ajutoarele de minimis**

**Valoarea ajutorului**

Valoarea finanțării nerambursabile solicitate pentru un proiect este de minimum 50.000 EUR și maximum 200.000 EUR, echivalent în lei la cursul de schimb InforEuro din luna publicării ghidului specific, cu respectarea regulii de cumul la nivel de întreprindere unică.

**Întreprinderea unică**

* În conformitate cu prevederile articolului 2 alineatul (2) din <LLNK 832013R1407 32>Regulamentul (UE) nr.2023/2831, întreprinderea unică înseamnă toate întreprinderile între care există cel puțin una dintre relațiile următoare:

**(i)** o întreprindere deține majoritatea drepturilor de vot ale acționarilor sau ale asociaților unei alte întreprinderi;

**(ii)** o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

**(iii)** o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din actul constitutiv sau din statutul acesteia;

**(iv)** o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, prin intermediul uneia sau al mai multor întreprinderi, oricare din relațiile la care se face referire la punctele (i) - (iv), sunt considerate la rândul lor întreprinderi unice.

* La identificarea întreprinderii unice, se vor avea în vedere doar întreprinderi legate înregistrate pe teritoriul aceluiași stat membru al Uniunii Europene. Astfel, chiar dacă întreprinderea A (înregistrată în România) este deținută în proporție de 60% de întreprinderea B (înregistrată în afara României), cele două întreprinderi nu sunt considerate o întreprindere unică.
* Totuși, legătura dintre A și B trebuie luată în calcul la încadrarea solicitantului în categoriile IMM – a se vedea secțiunea ”Eligibilitatea solicitanților și partenerilor”.
* La identificarea întreprinderii unice, se vor avea în vedere doar legăturile stabilite între solicitant și alte întreprinderi - persoane juridice, respectiv orice entități care desfășoară activitate economică, înregistrate conform normelor în vigoare. Astfel, dacă întreprinderea A este deținută în proporție de 55% de o persoană fizică autorizată (PFA), atunci A și PFA formează o întreprindere unică.

## Legăturile stabilite prin intermediul unei persoane fizice, sau al unui grup de persoane fizice care acționează de comun acord (a se vedea Legea 346/2004 – Art. 4^4 alin 4) trebuie luate în calcul la încadrarea solicitantului în categoriile IMM – a se vedea secțiunea ”Eligibilitatea solicitanților și partenerilor”.

* Astfel, dacă întreprinderea A (solicitant) și B sunt considerate legate prin intermediul persoanei fizice X, pentru verificarea încadrării lui A în categoriile IMM (i.e. număr mediu de salariați și cifră de afaceri anuală netă sau active totale), la datele întreprinderii A se vor adăuga în totalitate datele înregistrate de B. Pe de altă parte, în ceea ce privește acordarea și cumularea ajutorului de minimis, A și B nu vor fi considerate ca formând o întreprindere unică.

**Condiții de acordare a ajutorului de minimis:**

Ajutorul se acordă sub formă de grant (finanțare nerambursabilă), ca suma brută, înainte de orice deducere de impozite şi taxe;

Respectarea plafonului de minimis are în vedere o întreprindere unică, așa cum este aceasta definită mai sus.

Valoarea totală a ajutoarelor de minimis acordate per stat membru unei întreprinderi unice, așa cum este aceasta a fost anterior definită, trebuie să respecte regulile de cumul, respectiv:

1. Valoarea maximă totală a ajutoarelor de minimis de care poate beneficia întreprinderea unică nu trebuie să depășească plafonul de 300 000 EUR în nici o perioadă de 3 ani, evaluată în mod continuu. Astfel pentru fiecare nou ajutor de minimis acordat, trebuie luată în considerare valoarea totală a ajutoarelor de minimis acordate în ultimii 3 ani.
2. Ajutoarele de minimis acordate în baza prezentului Ghid pot fi cumulate cu ajutoarele de minimis acordate în conformitate cu Regulamentele (UE) nr. 2023/2832, Regulamentul (UE) nr. 1408/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis în sectorul agricol și (UE) nr. 717/2014 al Comisiei din 27 iunie 2014 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis în sectorul pescuitului și acvaculturii, în limita plafonului relevant prevăzut la lit (a).
3. Ajutoarele de minimis acordate în conformitate cu prezentul Ghid nu se cumulează cu ajutoare de stat acordate pentru aceleași costuri eligibile sau cu ajutoare de stat acordate pentru aceeași măsură de finanțare de risc dacă o astfel de cumulare ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptat(ă) de Comisie.

Ajutoare de minimis, se vor cumula:

1. primite de întreprinderea solicitantă;
2. primite de toate celelalte întreprinderi cu care întreprinderea solicitantă formează întreprinderea unică (grupul de întreprinderi legate);
3. dacă solicitantul este o întreprindere înființată ca urmare a fuzionării prin contopire a două sau mai multor întreprinderi, se vor cumula toate ajutoarele de minimis primite, în perioada celor 3 ani, de fiecare din întreprinderile care au fuzionat. Același principiu se aplică în cazul unei întreprinderi care a fuzionat cu alte întreprinderi, prin absorbirea acestora;
4. în cazul divizării unei întreprinderi, ajutorul de minimis primit înainte de divizare se va aloca/atribui acelei întreprinderi care a beneficiat/ beneficiază de el, aceasta fiind, în principiu, cea care a preluat activitatea (activitățile) pentru care a fost acordat ajutorul de minimis. Dacă această alocare nu poate fi făcută, ajutorul de minimis va fi atribuit în mod proporțional în funcție de valoarea capitalurilor noilor întreprinderi, la data divizării.

Cumularea ajutoarelor primite în regim de minimis se face indiferent de:

1. Sursa ajutoarelor (ex: buget de stat, buget local, fonduri europene);
2. Forma ajutoarelor (ex: finanţare nerambursabilă, scutiri de la plata unor taxe, garanții, facilități privind creditele primite, dobânzi subvenționate, garanții bancare).

Pentru respectarea regulilor de cumul, solicitantul ajutorului de minimis va prezenta in Declarația pe propria răspundere informațiile referitoare la orice alt ajutor de stat de care a beneficiat sau dacă este în curs de solicitare a altor ajutoare de stat, pentru aceleași cheltuieli eligibile cu cele propuse prin proiect, respectiv informații referitoare la alte ajutoare de minimis primite în ultimii 3 ani anteriori datei de depunere a cererii de finanţare cu respectarea prevederilor referitoare la întreprinderea unică. Informațiile vor fi actualizate de către solicitantul ajutorului, înainte de încheierea contractului de finantare cu ajutoarele de stat/de minimis primite după data depunerii cererii de finanțare.

În cazul în care, după aplicarea regulilor de cumul, prin luarea în calcul și a valorii finanțării nerambursabile solicitată prin cererea de finanțare, se depășește plafonul de minimis specific (respectiv 300.000 EUR), întreprinderea poate opta, până la acordarea acestui ajutor, pentru reducerea finanțării solicitate sau pentru renunțarea, integrală sau parțială, la ajutoare anterioare deja primite pentru a nu depăși acest plafon, conform Deciziei CEJ în cauza C 608/19.

Reducerea finanțării solicitate poate fi efectuată și în situația în care nu există un ajutor acordat anterior, atât în scopul încadrării în pragul maxim al finanțării stabilit prin prezentul ghid, cât și în scopul încadrării în plafonul de minimis.

Cererea de finanțare va fi respinsă dacă Solicitantul nu ajustează valoarea solicitată astfel încât să se încadreze sub pragul de minimis sau nu renunță, integral sau parțial, la ajutoare anterioare deja primite, pentru a nu depăși acest plafon.

În cazul fuziunilor sau al achizițiilor, atunci când se stabilește dacă un nou ajutor de minimis acordat întreprinderii rezultate ca urmare a procesului de fuziune/achiziție sau întreprinderii care face achiziția, depășește plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziție rămân legal acordate.

În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, și anume, în principiu, întreprinderii care preia activitățile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporțional pe baza valorii contabile a capitalului propriu al noilor întreprinderi la data efectivă a separării.

**Data acordării ajutorului de minimis**

Din perspectiva monitorizării cumulului ajutoarelor de minimis de care poate beneficia o întreprindere unică în ultimii 3 ani, în conformitate cu prevederile Regulamentului (UE) nr. 2831/2023, momentul acordării ajutorului de minimis se consideră data semnării contractului de finanțare indiferent de data la care ajutoarele de minimis se plătesc întreprinderii respective.

La semnarea contractului de finanțare, pentru calcularea cuantumului ajutorului de minimis, se utilizează cursul InforEuro valabil la data semnării contractului de finanțare.

* + 1. **Domeniul de aplicare:**

1. Ajutoarele de minimis acordate pentru proiectele finanțate prin prezentul apel nu se
2. aplică excluderilor prevăzute de:
3. **Regulamentul de minimis (UE) nr. 2023/2831, respectiv:**
4. **(a)** ajutoarelor acordate întreprinderilor care își desfășoară activitatea în domeniul producției primare de produse pescărești și de acvacultură;
5. **(b)** ajutoarelor acordate întreprinderilor care desfășoară activități de prelucrare și comercializare a produselor pescărești și de acvacultură, în cazul în care cuantumul ajutoarelor este stabilit pe baza prețului sau a cantității de produse achiziționate sau introduse pe piață;
6. **(c)** ajutoarelor acordate întreprinderilor care își desfășoară activitatea în domeniul producției primare de produse agricole;
7. **(d)** ajutoarelor acordate întreprinderilor care desfășoară activități de prelucrare și comercializare a produselor agricole, în unul din următoarele cazuri:

(i) atunci când valoarea ajutoarelor este stabilită pe baza prețului sau a cantității de produse de acest tip achiziționate de la producători primari sau introduse pe piață de întreprinderile respective;

(ii) atunci când ajutoarele sunt condiționate de transferarea lor parțială sau integrală către producătorii primari;

1. **(e)** ajutoarelor destinate activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
2. **(f)** ajutoarelor condiționate de utilizarea preferențială a bunurilor și serviciilor naționale
3. față de bunurile și serviciile importate.

**Regulamentul UE nr. 1058/2021, respectiv:**

**a)** dezafectarea sau construirea de centrale nucleare;

**b)** investițiile destinate reducerii emisiilor de gaze cu efect de seră generate de activitățile enumerate în anexa I la Directiva 2003/87/CE;

**c)** fabricarea, prelucrarea și comercializarea tutunului și a produselor din tutun;

**e)** investițiile în infrastructura aeroportuară, cu excepția cu excepția celor legate de măsuri de atenuare a impactului asupra mediului, sau în cadrul sistemelor de securitate, de siguranță și de management al traficului aerian care rezultă din cercetarea MTA „Cerul unic european” (Single European Sky ATM Research);

**f)** investițiile în eliminarea deșeurilor în depozite de deșeuri, exceptând investițiile pentru dezafectarea, reconversia sau securizarea depozitelor de deșeuri existente, cu condiția ca investițiile respective să nu le sporească capacitatea;

**g)** investițiile care sporesc capacitatea instalațiilor de tratare a deșeurilor reziduale, exceptând investițiile în tehnologii de recuperare a materialelor din deșeurile reziduale în scopul economiei circulare;

**h)** investițiile legate de producția, prelucrarea, transportul, distribuția, stocarea sau arderea combustibililor fosili, exceptând:

**i.** investițiile în înlocuirea sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase, cu sisteme de încălzire cu ardere pe bază de gaz, în scopul:

— de a optimiza sistemele de încălzire și răcire centralizată pentru a le aduce la stadiul de „sisteme eficiente de termoficare și răcire centralizată”, astfel cum sunt definite la articolul 2 punctul 41 din Directiva 2012/27/UE;

— de a optimiza centralele de producere combinată a energiei electrice și a energiei termice pentru a le aduce la stadiul de „cogenerare de înaltă eficiență”, astfel cum este definită la articolul 2 punctul 34 din Directiva 2012/27/UE;

— de a investi în cazane și sisteme de încălzire cu ardere pe bază de gaze naturale pentru locuințe și clădiri, care înlocuiesc instalațiile pe bază de cărbune, turbă, lignit sau șisturi bituminoase;

**ii**. investițiile în extinderea și schimbarea destinației, conversia sau modernizarea rețelelor de transport și distribuție a gazelor, cu condiția ca aceste investiții să pregătească rețelele pentru adăugarea în sistem a gazelor din surse regenerabile și a gazelor cu emisii reduse de carbon, cum ar fi hidrogenul, biometanul și gazul de sinteză, și să permită înlocuirea instalațiilor de combustibili fosili solizi;

**iii.** investițiile în:

— vehiculele nepoluante, astfel cum sunt definite în Directiva 2009/33/CE a Parlamentului European și a Consiliului(22), de interes public; și

— vehicule, aeronave și nave proiectate și construite sau adaptate pentru a fi utilizate de serviciile de protecție civilă și de pompieri.

Dacă solicitantul desfășoară activitatea atât în domenii de activitate eligibile conform Ghidului, cât şi în domenii de activitate neeligibile sau în sectoarele exceptate de la finanțare în condițiile Regulamentului UE nr. 2831/2023 al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, poate beneficia de finanţare doar pentru domeniile de activitate eligibile, cu condiția prezentării documentelor contabile care atestă separarea evidenței acestor activități sau o distincție între costuri, astfel ca activitățile desfășurate în domeniile excluse din domeniul de aplicare să nu beneficieze de ajutoare de minimis.